’OTOP Midyear 2022 สุขช้อป สุขใจ สุขทั่วไทย รวมไว้ในที่เดียว’ ประชาชนต่างให้ความสนใจร่วมงานอย่างต่อเนื่อง
บรรยากาศการจัดงาน ’OTOP Midyear 2022 สุขช้อป สุขใจ สุขทั่วไทย รวมไว้ในที่เดียว’ วันแรกช่วงเช้าวันนี้ มีประชาชนให้ความสนใจและทยอยเดินทางเข้ามาร่วมงานกันอย่างต่อเนื่องตั้งแต่เริ่มเปิดงาน โดยประชาชนต่างเดินทางมากันเป็นครอบครัว ภายในงานได้รวบรวมโซนจำหน่ายผลิตภัณฑ์สินค้าโอทอป 3-5 ดาว ที่น่าสนใจมากมายกว่า 2,000 บูธ เช่น โซนโอทอปชวนชิมกว่า 160 ร้านอาหารชื่อดังทั่วประเทศ โซนนิทรรศการกิจกรรมและการจำหน่ายสินค้าของหน่วยงานภาคี และโซนการจัดแสดงผลงานการจัดหาช่องทางการตลาดสินค้าโอทอปทั้งในประเทศและต่างประเทศ รวมถึงโซนชุมชนท่องเที่ยว OTOP นวัตวิถี 4 ภาค และโซนศิลปิน OTOP จัดแสดงและจำหน่ายผลิตภัณฑ์จากศิลปิน OTOP กว่า 60 ราย ที่ถือเป็นไฮไลต์สำคัญและได้รับความสนใจอย่างมากจากประชาชนที่มาเข้าร่วมงานประชาชนที่มางานครั้งนี้ กล่าวว่า เคยมางานนี้ก่อนหน้านี้แล้วและตัดสินใจมาอีกครั้งเพราะว่าเป็นงานสินค้าโอทอปที่น่าสนใจ ที่รวบรวมสินค้าจากหลากหลายภูมิภาค โดยเฉพาะอาหารด้านผู้ประกอบการสินค้าโอทอป เล่าว่า วันนี้ได้นำสินค้าโอทอปจากจังหวัดสระแก้วมาจำหน่ายภายในงาน ที่มาร่วมงานครั้งนี้เพราะเป็นงานสินค้าโอทอประดับประเทศ ที่นำผลิตภัณฑ์ชั้นนำแต่ละจังหวัดมาจำหน่ายให้ประชาชนให้เลือกภายในงานผู้ที่สนใจสามารถเข้าร่วมงาน OTOP Midyear 2022 สุขช้อป สุขใจ สุขทั่วไทย รวมไว้ในที่เดียว ตั้งแต่วันนี้ถึงวันที่ 12 มิถุนายน 2565 อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี